cyanic-selkie/wikianc huggingface dataset:
Brandenburgse Poort
Argitektuur
Die Brandenburgse Poort is van natuursteen (sogenaamde Elbe-sandsteen wat in die omgewing van Dresden en in Noord-Boheme ontgin word) gemaak en volgens die vroeg-klassisistiese styl ontwerp en deur die Berlynse steenmesselaars Zeidler & Wimmel gebou. Die Atheense Propileeë, die monumentele ingangspoort van die Akropolis, het as voorbeeld gedien. Die poort is 26 meter hoog, 65,5 meter wyd en 11 meter diep.
Paralimpiese Somerspele 2024
Die opening- en sluitingseremonies sal in die Stade de France in Parys plaasvind. Soos gebruiklik sal die lande in alfabetiese volgorde die stadion instap met Griekeland eerste en die gasheer Frankryk laaste, maar aangesien die plaaslike taal Frans is, sal dié taal se alfabet gebruik word om die volgorde te bepaal.
Marthinus Daneel
Herkoms
Ds. Daneel was die vierde van sy ouers se nege seuns. Sy sibbes was: Richard Hurtley, Michiel Nicolaas De Vos, ds. Johannes Wynand, Alexander Berthin, Maria Elizabeth du Preez, Magaretha Johanna, Pieter Michiel Daneel, Hendrik Daneel and Josias Ebenezer plus nog twee van wie die name onbekend is.
Sy vertrek uit Calvinia
Nadat hy die gemeente agt jaar met seën bearbei het, het hy 'n beroep na Fraserburg aangeneem. Hoewel reeds op 16 Mei 1906 demissie aan hom verleen is, het hy eers in September afskeid geneem en vertrek. Op 29 September is hy toe bevestig op Fraserburg.
John Reardon (baritone)
John Reardon (8 April 1930 – 16 April 1988) was 'n Amerikaanse akteur. Hy was bekend vir sy rolle in die televisiereekse NBC Television Opera Theatre (1950), NET Opera Theater (1967), en Mister Rogers' Neighborhood (1968).
Paralimpiese Somerspele 2028
Die Paralimpiese Somerspele 2028 (Engels: 2028 Summer Paralympics) sal na verwagting tussen 22 Augustus en 3 September 2028 in Los Angeles, Verenigde State, aangebied word. Dit sal die 18de aanbieding van die Paralimpiese Somerspele wees. Dit sal ook die eerste keer wees dat Los Angeles die spele gaan organiseer.
Lord Byron
Van al die Engelse Romantiese digters was Lord Byron seker die opsienbarendste en boeiendste digter, wat in sy lewe die sensasionele aspekte van die Romantiek beliggaam het - veral teen die agtergrond van maatskaplike en kulturele ontwikkelinge in die Engelse Regency-tydperk met al sy kontraste en uiterstes. Net soos sy vriend Percy Bysshe Shelley het hy hom teen die aanvaarde morele en ander waardes verset en politieke en persoonlike vryheid voorgestaan. So was Lord Byron - 'n aantreklike man met skare vroulike aanhangers - in sy lewenstyd een van die eerste literêre sterre wat by sy gehore nie net vir sy werke gewild was nie, maar ook vir sy aristokratiese leefstyl en die losse en ongebonde lewe wat hy gelei het - die vroeë 19de eeuse ekwivalent van 'n moderne rock-ster.
Kat
Evolusie
Al die katte in die genus het ’n gemeenskaplike voorouer wat moontlik sowat 6–7 miljoen jaar gelede in Asië voorgekom het. Alle huiskatte stam af van die Afrika-wildekat en hulle kan maklik met ander wildekatte gekruis word. Hierdie hibrides (kruisings van verskillende spesies) kan ’n bedreiging inhou vir die voortbestaan van die wildekat.
Geskiedenis en mitologie
In baie lande word geglo katte het nege lewens, maar in Spaans-sprekende streke word geglo hulle het sewe en in Turkye en Arabiese lande is die getal ses. Die mite het ontstaan vanweë die dier se vlugvoetigheid en vermoë om uit gevaarlike situasies te ontsnap. Dit is aangehelp deur die feit dat ’n kat op sy pote land as hy val deurdat hy sy lyf instinktief draai. Katte kan egter steeds beseer word of hulle doodval.
Genetika
’n Voorbeeld van ’n mutasie wat alle katte, ook die groot spesies, deel, is ’n mutante chemoreseptor in hul smaakkliere wat voorkom dat hulle soet goed proe. Dit kan verduidelik hoekom katte gewoonlik nie van soet kossoorte hou nie. In sommige katrasse is doofheid algemeen, soos by die meeste wit katte met blou oë. Die gene wat daarvoor verantwoordelik is, is onbekend, maar die siekte word ondersoek in die hoop dat dit lig kan werp op die oorsake van oorerflike doofheid in die mens.
Kriptodierkunde
Jong Aarde-kreasionisme
'n Subversameling van kriptodierkunde bevorder die pseudowetenskap van Jong Aarde-kreasionisme, en verwerp die konvensionele wetenskap ten gunste van 'n Bybelse interpretasie en bevorder konsepte soos "lewende dinosourusse". Die wetenskapskrywer Sharon A. Hill neem waar dat die kriptodierkunde van die Jong Aarde-kreasionisme "goed befonds is en in staat is om ekspedisies te voer met die doel om 'n lewende dinosourus te vind wat volgens hulle evolusie ongeldig sou maak". Antropoloog Jeb Card sê dat "Kreasioniste het kriptodierkunde omhels en sommige kriptodierkundige ekspedisies word gefinansier en uitgevoer deur kreasioniste in die hoop om evolusie te weerlê." In 'n 2013-onderhoud merk die paleontoloog Donald Prothero op 'n toename in kreasionistiese kriptodierkundiges. Hy sê dat "mense wat aktief na Loch Ness-monsters of Mokele Mbembe soek, dit heeltemal as "kreasionistiese predikante" doen. Hulle dink dat as hulle 'n dinosourus in die Kongo sou vind, dit die hele evolusie sou omkeer. Dit sou nie. Dit sou net 'n laat-dinosourus wees, maar dit is hul verkeerde idee van evolusie."
Ontvangs
Kriptodierkunde word egter wyd gekritiseer om verskeie redes en word deur die akademiese wêreld verwerp. Daar is 'n breë konsensus van akademici dat kriptodierkunde 'n pseudowetenskap is. Die veld word gereeld gekritiseer vir die afhanklikheid aan anekdotiese inligting en omdat kriptodierkundiges nie die wetenskaplike metode volg tydens die ondersoek van diere wat volgens die meeste wetenskaplikes nie bestaan nie. Hill sê dat "daar geen akademiese kursus in kriptodierkunde bestaan ​​nie, of dat daar geen universiteitsgraadprogram is wat die titel 'kriptodierkundige' verleen nie."
Kat
Fisiologie
Omdat katte so algemeen aangehou word, was dit nog altyd maklik om hul fisiologiese kenmerke goed te bestudeer. Dit stem in die algemeen ooreen met dié van ander vleisetende soogdiere, maar daar is ongewone uitsonderings wat moontlik toegeskryf kan word aan die kat se afstamming van spesies wat in die woestyn voorkom. Hulle kan byvoorbeeld baie hoë temperature uithou: mense begin gewoonlik ongemaklik voel wanneer hul veltemperatuur hoër as 44,5 °C styg; katte wys geen ongemak tot hul vel ’n temperatuur van sowat 52 °C bereik nie, en kan temperature van tot 56 °C uithou as hulle toegang tot water het.
Interaksie
Dit kan ook ’n aanduding wees dat hulle iets van hul eienaar verwag, veral as die stert effens bewe. ’n Stert wat penorent staan met die punt na vore gebuig, kan ’n aanduiding wees van plesier, vreugde, afwagting of spanning. In ’n ontspanne posisie sal die stert horisontaal gehou word met die punt effens na onder gedraai. As die stert vinnig heen en weer geruk word, is die kat waarskynlik geïrriteerd of aggressief.
Siektes
Katte is ook vatbaar vir parasiete, soos die ronde- en lintwurm (inwendige parasiete) en vlooie en myte (uitwendige parasiete).
Chroniese nierversaking is onomkeerbaar. Die meeste katte kry dit weens ouderdom (sowat 30% van katte ouer as 15 jaar kry dit). Dit kan ook by jonger katte voorkom, meestal weens genetiese redes. Ook infeksies soos chroniese tandinfeksies kan nierversaking veroorsaak. Endokriene siektes wat voorkom, is diabetes mellitus en hipertiroïdisme. Die mees algemene gewas is kwaadaardige limfoom. Fibrosarkome kan ontstaan weens ’n reaksie op inenting.
Patrone
Verskeie patrone van die pels is moontlik. Van die algemeenstes is:
2013 Kanadese Grand Prix
Die 2013 Formule Een Kanadese Grand Prix is op 9 Junie 2013 op die Gilles Villeneuve-renbaan in Montreal, Kanada gehou. Dit was die sewende wedren van die kampioenskapseisoen en is deur Sebastian Vettel in sy Red Bull-Renault gewen.
W.H. Coetzer
Lewe en werk
Gedurende hierdie tyd lê hy jaarliks sy werk voor aan die Suid-Afrikaanse Akademie vir Kuns en dit word elke jaar afgewys. In 1928 aanvaar Alfred Palmer, een van die beoordelaars, een van Coetzer se pasteltekeninge en vra om hom te ontmoet. Onder Palmer se aanmoediging hou hy ’n uitstalling van sy werk en samel genoeg geld in om na Londen te vertrek om verder in die kuns te gaan studeer. Wanneer hy sy werk aan die Londense Polytechnic School of Art toon, wys hulle hom aanvanklik af, maar aanvaar hom wanneer hy die aanbevelingsbrief van Alfred Palmer toon. Hier studeer hy onder Harry Watson en Giffard H. Lenfestey, terwyl hy etswerk studeer onder William Palmer Robins.
Hy besoek Duitsland in 1928, waar hy onder andere die slagveld by Delvillebos sien, wat ’n groot indruk op hom maak. In 1929 reis hy per fiets deur Frankryk, Switserland en Italië. Uit ongeveer 250 kunsstudente verower sy stillewe “The dusty shelf” in 1930 ’n eerste prys-medalje. Hierdie skildery word later deur die Kunsgalery in Johannesburg aangekoop. Hy besoek Duitsland, Oostenryk, Italië, Frankryk en Spanje in 1930.
Eerbewyse
Die Suid-Afrikaanse Akademie vir Wetenskap en Kuns vereer hom in 1965 met ’n Erepenning vir sy historiese skilderye. Die Laerskool W.H. Coetzer in Klipriviersberg in Johannesburg word in 1952 na hom vernoem en hy ontwerp die skoolwapen. André de Beer behaal in 1969 sy M.A.-graad aan die Universiteit van Pretoria met ’n verhandeling oor Die lewe en werk van die skilder W.H. Coetzer en sy kultuurhistoriese betekenis. Die Laerskool W.H. Coetzer in The Hill, 'n suidelike voorstad van Johannesburg, is na hom genoem. Dis in 1938 gestig.
Ligsnelheid
Die ligsnelheid, of spoed van lig, is 3 m·s-1 of 299 792 458 meter per sekonde in 'n vakuum en word uitgedruk as c. Wanneer lig deur 'n digter medium beweeg, byvoorbeeld glas of optiese vesel, verlaag die ligsnelheid en die verskynsel veroorsaak ligbreking of refraksie.
Geskiedenis
Tot die vroeë moderne tyd was dit onbekend of lig 'n snelheid het. Die algemene konsensus was dat lig terstond van een punt na 'n ander beweeg. Maar namate tegnologie en tegnieke ontwikkel het, is bevestig dat lig wel 'n snelheid het.
David Bruce Davidson
Publikasies
Davidson het meer as 50 joernaalartikels en 100 konferensierekords gepubliseer. Sy boek, Computational Electromagnetics for RF and Microwave Engineering (Berekening Elektromagnetika vir Radiofrekwensie- en Mikrogolf-Ingenieurswese) is in 2005 gepubliseer met 'n tweede uitgawe in 2010.
Portier
'n Portier is iemand wat die ingang van 'n gebou of terrein bewaak en die deur vir in- en uitgaande besoekers oophou. Die woord is afgelei van "poort" (deurgang), daarom word 'n portier ook soms 'n poortwagter of deurwagter genoem.
Pieter Cilliers
Lewe en werk
In 1976 begin hy sy loopbaan as predikant van die Nederduits Hervormde Kerk en lewer sy intreepreek in Rustenburg se moedergemeente, waar hy vir ’n maand aflos. Hierna word hy na Bothaville in die Vrystaat beroep en na ’n aantal jare is hy na die Pretoria-Sentraal gemeente, waar hy tot 1980 bedien. Hierna werk hy as aflospredikant in Johannesburg tot 1981. Terselfdertyd voltooi hy tussen 1976 en 1980 deeltyds ’n driejarige graad in Kommunikasie (cum laude) aan die Universiteit van Suid-Afrika. In 1982 word hy aangestel as filmmaker by die Suid-Afrikaanse Uitsaaikorporasie se godsdiensafdeling. Hier maak hy talle musiek-, aktualiteits- en dokumentêre programme, waaronder Uit en tuis en Kruis en kroniek en in 1984 word hy bevorder na die Nuusdepartement, waarna hy sy bedanking as predikant indien en amptelik op 15 Maart 1985 die akte van opheffing as predikant van die Kommissie van die Algemene Kerkvergadering ontvang.
Eerbewyse
Vir sy programme ontvang hy baie toekennings. In 1984 word hy genomineer vir ’n Artes in die kategorie Beste Reportage oor Openbare Sake vir die ondersoek na selfdood onder jeugdiges. In 1985 kry hy ’n Artes-toekenning vir Beste verslaggewing van openbare aangeleenthede vir die program “Sterwensbegeleiding” en die Mediese Vereniging van Suid-Afrika se toekenning vir beste mediese verslaggewing. Hy verwerf in 1987 ’n Star Tonight!-toekenning vir “Potpourri” as die beste joernaalprogram en hierdie program word in 1987 en weer in 1988 genomineer vir Artes-toekennings in die kategorie Beste Bydrae tot ’n Joernaalprogram. In 1990 en weer in 1991 word Star Tonight!-toekennings gemaak vir “Carte Blanche” as beste aktualiteitsprogram. Hy kry ook ATKVeertjies vir die dokumentêr “Van die borsrok bevry” (oor die geskiedenis van die Afrikaanse advertensiewese) in 1997, vir die tydskrif-program “Pasella” in 1998 en vir die dokumentêr “My kind is in Londen” in 2005. In 1999 word die joernaalprogram vir dowes, “Signature”, bekroon met silwer en “craft” Avanti-toekennings. In 2005 ontvang die program “Kunskafee” die Arts and Culture Trust-toekenning in die media kategorie, nadat hierdie program in 2001 en weer in 2003 een van die finaliste was. Pieter Cilliers Produksies ontvang in 2003 ’n ATKVeertjie vir beste insetsel in ’n joernaalprogram vir ’n insetsel op “Kwêla”. In 2012 is “Kwêla” die wenner van die ATKV-toekenning vir beste gesels- of joernaalprogram.
Helen Cilliers
Lewe en werk.
Helena Claudina Watson is op 11 September 1929 op Brandfort in die Vrystaat gebore. Haar skoolopleiding ontvang sy aan verskeie skole en sy matrikuleer dan aan die Hoërskool Sentraal, Bloemfontein. Hierna studeer sy verder aan die Universiteit van die Oranje-Vrystaat, waar sy ’n M.A.-graad in Engels behaal. Sy is Engelsonderwyseres aan verskeie skole in Bloemfontein, insluitende die Hoërskole Sentraal, J.B.M. Hertzog en die President Steyn, nadat sy ook vir ’n ruk in Zambië skoolgehou het. Op 31 Desember 1963 is sy getroud met Stoffel Cilliers, self ’n skrywer en voorsitter van die Bloemfonteinse Skrywersvereniging, waarvan sy ook ’n lid is. Die egpaar het drie kinders, Lalien, George en Jan-Chris. Sy is op Dinsdag 18 Julie 1996 in die Hydromed-hospitaal in Bloemfontein oorlede. Aanvanklik is sy in die hospitaal opgeneem nadat sy geval en haar heup gebreek het, maar sy is vermoedelik dood weens ’n longembolisme.
Cecile Cilliers
Kinderverse
Haar eerste publikasie is die kinderversebundel Ek wonder, wat sy skryf terwyl sy skoolhou.
Rubriek- en essay bundels
Twee versamelings van haar rubrieke word later in boekvorm gepubliseer onder die titels Kokkewiet op Donderdag en Reënboogmense, reënboogland. Beide hierdie bundels is gekeur en saamgestel deur F.I.J. van Rensburg. Kokkewiet op Donderdag toon haar saaklike benadering en nugtere, soms omstrede, kyk na sake. Uit die rubrieke blyk haar liefde vir die natuur, haar land en haar medemens van alle kleure. Reënboogmense, reënboogland se titel verwys na die benaming vir Suid-Afrika en sy mense wat na aanleiding van ’n benaming van biskop Desmond Tutu algemeen posgevat. Soos die titel aandui skets sy die veelkleurigheid van Suid-Afrika en sy mense en vang hulle emosies akkuraat vas. Soms is sy humoristies, soms vermanend, maar altyddeur loop die draad van geloof in die Skepper, die land en sy mense. Haar essays wat tussen 1987 en 1992 in De Kat verskyn, word gebundel onder die titel Katswink. Hierin besin sy oor die oorgang van ’n ou na ’n nuwe Suid-Afrika.
Godsdienstige skryfwerk
Sy publiseer ook verskeie boeke met ’n godsdienstige strekking. Begenadigde vroue het as onderwerp ses begenadigde vroue in die Bybel wat ’n verskil gemaak het. Hierdie vroue is Abigail, wat genade ontvang het om ’n vredemaker te wees; Mikal, wie se kinderloosheid binne groter genade gelê het; Tamar, wat die genade ontvang het om die reg in eie hande te neem; Rispa, Ragab en Ester.
Paralimpiese Somerspele 2020
Toewysing
Die stemming het as volg verloop:
Rudy Giuliani
Vroeë loopbaan
In 1998 het Giuliani sy belangstelling in die posisie van senator vir die staat New York aangekondig. In Mei 2000 onttrek hy egter sy kandidatuur omdat hy met prostaatkanker gediagnoseer is. Hillary Clinton sou uiteindelik die setel van die relatief onbekende Republikeinse Rick Lazio verower. Giuliani genees van sy prostaatkanker.
Trump-regering
Giuliani het in April 2016 hom agter Donald Trump geskaar vir die presidentsverkiesing van die Verenigde State. Na die oorwinning van Trump in November 2016, word Giuliani se naam gesirkuleer as 'n minister-kandidaat. Giuliani wys egter hierdie geleentheid van die hand. Hy was egter ondervoorsitter van Trump se oorgangspan.
Nicolaas Havenga
Nicolaas Christiaan Havenga, oftewel N.C. (Klasie) Havenga, (* plaas Blesbok naby Fauresmith, 1 Mei 1882 – † Kaapstad, 14 Maart 1957) was 'n Suid-Afrikaanse boer, staatsman en finansier. Hy was minister van finansies onder Eerste Ministers J. B. M. Hertzog (1929-1934) en D. F. Malan (1948-1954).
Mars-kruisende kleinplaneet
Mars-kruisers wat ook Aardskeerders of -kruisers is
Sommige databasisse lys dié voorwerpe nie as Mars-kruisers nie. Hulle word eerder as Aardskeerders aangedui.
Zwickau
Die eerste verwysing van die territorio Zcwickaw was in 1118 en tussen 1192 en 1212 het Zwickau Stadstatus gekry. Tans is Zwickau die vierde grootste nedersetting in die deelstaat Sakse na die hoofstad Dresden, Leipzig en Chemnitz.
Sebastiaan Cornelis Nederburgh
Nederburgh vertrek in 1793 na Batavia waar hy ingrypende veranderinge aanbring en met groot moeilikheid te doen kry. Ses jaar later neem hy sy ontslag en keer terug na sy geboorteland, waar hy in 1809 lid van die Asiatiese Raad word. Dié liggaam is in die lewe geroep om in die plek van die mislukte VOC die Oosterse besettings te administreer. Hy sterf in 1811 in sy geboortestad.
Brilvylvis
Identifikasie
Die vis is 23 cm lank en die lyf is lig tot donker grys en geelbruin. Daar is 'n swart band tussen die swart vlekke wat om die oë voorkom. Daar is ook 'n wit band om die basis van die stertvin.
Stalag Luft III
Stalag Luft III was 'n krygsgevangekamp wat deur die Duitse lugmag Luftwaffe tydens die Tweede Wêreldoorlog bedryf is. Die kamp het bekend geword nadat daar in 1944 'n groot ontsnappingspoging was. Die bekende rolprent The Great Escape is gebaseer op dié ontsnappingspoging.
Beplanning
Die krygsgevangenes het 'n Ontsnappingskomitee op die been gebring. Roger Bushell was die meesterbrein agter die ontsnappingspoging en het die bynaam Big X gekry. Bushell het sy plan een aand in die lente van 1943 aan die ontsnappingskomitee voorgelê: "Everyone here in this room is living on borrowed time. By rights we should all be dead. The only reason that God allowed us this extra ration of life is so we can make life hell for the Hun...In North Compound we are concentrating our efforts on completing and escaping through one master tunnel. No private-enterprise tunnels allowed. Three bloody deep, bloody long tunnels will be dug - Tom, Dick and Harry. One will succeed"
Die ontsnapping
Agtien Duitsers is in Julie 1947 skuldig bevind aan die moord op die vyftig, soos die slagoffers van die Stalag Luft III genoem sou word.
John Molteno
Politieke loopbaan
Toe goewerneur sir Henry Barkly uit Londen na die Kaap gestuur word met die mandaat om verantwoordelike regering vir die kolonie in te voer, het Molteno die wetsontwerp deurgevoer en word hy in 1872 die eerste Kaapse eerste minister. Sy kommissaris van openbare werke was John X. Merriman, uiteindelik van 1908 tot Uniewording in 1910 die Kaap se laaste eerste minister.
Nalatenskap
Die Oos-Kaapse dorp Molteno en die Moltenopas in die Wes-Kaap is na hom vernoem. Hy was die vader van die laaste speaker van die Kaapse Wetgewer en die eerste speaker van die Unie-Parlement (1910 tot 1918), sir James Molteno.
Richard Dreyfuss
Loopbaan
Hy het ’n ster op die Hollywood Walk of Fame en was saam met 99 ander sterre by die "2012 Academy Awards – Night of 100 Stars".
Persoonlike lewe
In 2006 is Dreyfuss met die Russies gebore Svetlana Erokhin getroud en hulle woon sedertdien in San Diego.
Allomorf
Kenmerkwysigings
Verdere voorbeelde: Grondvorm stad met allomorf -steed-. Grondvorm dink met allomorf -denk-. Grondvorm dag met allomorf -daag-.
David Conradie
Lewe en werk
Hy is op 17 Julie 1911 getroud met Johanna Catharina Rossouw (2 Oktober 1882 – 20 Augustus 1952), met D.F. Malan wat hulle in die huwelik bevestig. Die egpaar het vier seuns en ’n dogter. Na sy vrou se dood in Augustus 1952 is hy in 1958 getroud met Joey von Abo, ’n weduwee van Bothaville, maar hierdie huwelik eindig spoedig in ’n egskeiding. Hy is op 30 September 1966 in Pretoria oorlede.
Dominikaanse Republiek
Die Dominikaanse Republiek (Spaans: República Dominicana, [reˈpuβlika ðominiˈkana], ) is 'n land in Sentraal-Amerika met 'n oppervlakte van 48 672 km² en 'n bevolking van sowat 10,7 miljoen in 2018. Die land lê op die eiland Hispaniola tussen die Atlantiese Oseaan in die noorde en die Karibiese See in die suide. Die Dominikaanse Republiek beslaan twee-derdes van die eiland Hispaniola, terwyl die westelike buurland Haïti een-derdes beslaan. Daarbenewens grens die Dominikaanse Republiek in die ooste aan Puerto Rico en in die noorde aan die Turks- en Caicoseilande. Die hoofstad en grootste stad is Santo Domingo, wat ook die oudste nog bestaande stad in die Amerikas is wat deur Europeërs gestig is (in 1496).
Bevolking
Die Dominikaanse Republiek is die land met die tweede grootste bevolking in die Karibiese Eilande net na Kuba. Die land se kultuur en gebruike is afkomstig uit verskeie bronne insluitend die oorspronklike inwoners, die Spaanse koloniale tydperk, slawe uit Afrika en die nabygeleë Verenigde State. 73% van die mense is swart, 11% is wit en 16% veelrassig.
La Vie mode d'emploi
Le Monde het die boek in 1999 as die drie-en-veertigste in 'n oorsig van die beste literêre werke uit die twintigste eeu aangewys.
Struktuur
Die hele woonstelblok word hoofsaaklik voorgestel asof dit in tyd gevries is, op 23 Junie 1975, net voor 20:00, oomblikke na die dood van Bartlebooth. Desnieteenstaande, skep die beperkingsstelsel honderde afsonderlike stories oor die inwoners van die blok, die verlede en die hede, en die ander mense in hul lewens. Die verhaal van Bartlebooth is die hoofdraad, maar dit skakel met baie ander in.
Beide Bartlebooth en Valène misluk in hul projekte: dit is 'n herhalende tema in baie van die stories.
Amfibieë
Amfibieë, of Amphibia, is 'n klas van die superklas Tetrapoda. Hulle het vier pote en word uit eiers gebore. Hulle woon in water wanneer hulle klein is en kan aan land gaan wanneer hulle ouer is. Paddas, salamanders en wurmsalamanders is die drie hoofgroepe amfibieë.
Vloek van die farao's
Die vloek van die farao's verwys na ’n beweerde vloek wat glo enigiemand tref wat die mummie van ’n persoon van Antieke Egipte versteur, veral dié van ’n farao. Die vloek, wat nie ’n onderskeid tref tussen ’n dief en ’n argeoloog nie, kan glo ongeluk, siekte of die dood veroorsaak. Sedert die middel 20ste eeu het baie skrywers en dokumentêre beweer die vloek is "werklik" omdat die oorsake wetenskaplik verklaarbaar sou wees, soos bakterieë of straling. Die moderne oorsprong van sulke vloekverhale is egter hoofsaaklik Europese kulture, waar ’n verskuiwing in die beweerde rede vir die vloeke plaasgevind het van towerkrag na wetenskap, en die gebruik daarvan om aanhangers van grilflieks te vermaak dui daarop dié Egiptiese vloeke is ’n hoofsaaklik kulturele verskynsel en nie ’n wetenskaplike een nie.
Moderne weergawes
Hiërogliewe is eers aan die begin van die 19de eeu ontsyfer, en berigte oor vloeke voor dié tyd word beskou as blote ongeluk wat verband hou met die hantering van mummies en ander artefakte in tombes. In 1699 het Louis Penicher vertel hoe ’n Poolse reisiger twee mummies in Alexandrië gekoop en hulle saamgevat het aan boord van sy skip. Die reisiger het aanhoudend twee spoke gesien en die see was onstuimig totdat die mummies oorboord gegooi is.
Toetankamen se "vloek"
Howard Carter was baie skepties oor sulke vloeke. Hy het egter in sy dagboek vertel van ’n "vreemde" voorval in Mei 1926, toe hy vir die eerste keer in die meer as 35 jaar dat hy in die woestyn werk, jakkalse gesien het van dieselfde soort as Anoebis, die bewaarder van die afgestorwenes.
Life of Pi
Agtergrond
Die protagonis is Piscine Molitor "Pi" Patel, 'n Indiese seun van Pondicherry, Indië wat van kleins af kwessies van spiritualiteit en metafisika ondersoek. Hy oorleef 227 dae ná 'n skipbreuk terwyl hy op 'n reddingsboot in die Stille Oseaan gestrand was met 'n Bengaalse tier wat vrae laat ontstaan ​​oor die aard van die werklikheid en hoe dit waargeneem en vertel word.
Deel twee
'n Ruk later kom Pi se boot aan wal op 'n drywende eilandnetwerk van alge wat deur honderdduisende meerkatte bewoon word. Gou herwin Pi en Richard Parker krag, maar die seun se ontdekking van die vleisetende aard van die eiland se plantlewe dwing hom om terug te keer na die see.
Kitch Christie
Springbokafrigter
Die Springbokke se afrigtingspos het in die middel van 1994 beskikbaar geword, nadat Ian McIntosh ontslaan is ná 'n reeks nederlaë teen die All Blacks in Nieu-Seeland. Luyt was daarvan oortuig dat Christie die man was wat moet oorneem na sy sukses in Transvaal, en in Oktober 1994 het Christie die aanbod aanvaar.
Christie was betrokke tydens die mees drukkende tydperk in Suid-Afrikaanse rugbygeskiedenis – die aanloop tot die 1995 Rugbywêreldbeker, wat deur Suid-Afrika aangebied word, en die eerste groot kompetisie vir die Springbokke ná hul terugkeer na internasionale spel na apartheid. Christie het net nege maande gehad om die span af te rig vir die Wêreldbeker.
Talmoed
Vorm en onderdele
Die twee hoofbestaanddele van die Talmoed is:
Johannes Gouws
Johannes Stephanus Gouws (13 Augustus 1919 in Bultfontein - 29 Maart 1944 in München, Duitsland) was 'n Suid-Afrikaanse vlieënier tydens die Tweede Wêreldoorlog en het bekend geraak weens sy deelname aan die groot ontsnapping uit Stalag Luft III op 24 Maart 1944.
Daniel Reed (akteur)
Daniel Reed (12 Julie 1892 – 9 Februarie 1978) was 'n Amerikaanse akteur en skrywer. Hy was bekend vir sy rolle in die rolprente Young Man of Manhattan (1930), Fog Over Frisco (1934), Jimmy the Gent (1934), en The Dragon Murder Case (1934).
Laingsburgtolbos
In Engels staan dit as die Laingsburg conebush bekend. Die plant se FSA-nommer is 81.7.
Neville Alexander
Vroeë lewe
Alexander is op 22 Oktober 1936 in Cradock in die Oos-Kaap, Suid-Afrika gebore. Sy ouers was David James Alexander, 'n timmerman, en Dimbiti Bisho Alexander, 'n skoolonderwyser. Sy moeder se ouma was 'n Ethiopiër wat deur die Britte van slawerny gered is.
Ná Apartheid
Hy was ook 'n voorstander vir die herstandaardisering van Afrikaans.
A.C. Celliers
Lewe en werk
Andries Charles Cilliers is op 1 Januarie 1898 op Vleesbank gebore, ’n plaas langs die grootpad tussen Wellington en Hermon in die Kaapprovinsie. Hy is die oudste seun van Stephanus Abraham Cilliers en Anna Susanna Retief. Van beide kante is hy ’n direkte afstammeling van die Voortrekkerleiers Sarel Cilliers en Piet Retief. Sy suster is Beatrice Catharina, die moeder van Ingrid Jonker, en sy broer is Pieter. Hy bring sy kinderjare deur op Vleesbank tot 1904, wanneer sy ouers na die plaas Olyfboom langs die Bergrivier trek. Hiervandaan gaan hy tot aan die einde van standerd vyf in 1910 na Zoetendal Laerskool naby Wellington en vanaf 1911 na Paarl Gimnasium, waar hy in 1915 matrikuleer. Daarna studeer hy van 1916 verder aan die Universiteit van Stellenbosch en behaal in 1918 die B.Sc.-graad en in 1919 die M.Sc.-graad in Fisika met lof. In die eerste kwartaal van 1920 hou hy skool aan die Paarl Gimnasium en dan ’n kwartaal op Clanwilliam, waarna hy vir die res van die jaar Wiskunde en Toegepaste Wiskunde doseer aan die Universiteit van Stellenbosch. Hierna gaan hy oorsee vir verdere studie in Duitsland in Göttingen en Frankfurt-am-Main, waar hy in 1924 die Ph.D.-graad in Teoretiese Fisika summa cum laude verwerf. In Junie 1924 word hy aangestel as senior lektor in Wiskunde aan die Universiteit van Kaapstad en in Julie 1925 as senior lektor in Fisika aan die Universiteit van Stellenbosch. Vanaf 1940 tot met sy aftrede in 1963 is hy professor in Teoretiese Fisika aan die Universiteit van Stellenbosch en per geleentheid ook dekaan van die Fakulteit van Natuurwetenskappe. In 1932 trou hy met Maria Hendrika (Miemie) de Villiers (6 September 1910 – 12 Augustus 2000) van Stellenbosch en die egpaar het twee seuns, Andries Charl (later professor in die regte aan die Universiteit van Port Elizabeth) en Stephanus (Fanie).
Festus Mogae
Festus Gontebanye Mogae (* 21 August 1939) is 'n Tswana-politikus wat vanaf 1998 tot 2008 as President van Botswana gedien het. Hy het in 1998 Quett Masire as President opgevolg en is in Oktober 2004 herverkies; ná 'n ampstermyn van tien jaar het hy in 2008 afgedank en is opgevolg deur luitenant-generaal en adjunkpresident Ian Khama.
Voet
In baie kulture hou mense daarvan om hul voete te bedek wanneer hulle saam met ander mense of in die openbaar verkeer. In sommige kulture soos die Noord-Amerikaanse-, Europese-, Japannese-, en andere kulture, dra mense 'n tipe kleding oor hul voete om dit te beskerm. Hierdie voetware het spesiale name, soos sandale, skoene, en stewels. Wanneer mense vir baie lang tydperke aaneen voetware dra, kan hul voete begin sleg ruik. Indien die voetware te groot of klein vir die voete is, kan dit negatiewe gevolge vir die voete inhou, beide vir wanneer die voetware gedra word en op die langtermyn. Mense met voet-, been- en rugprobleme kan egter ook gehelp word deur spesiaal-ontwerpte skoene te dra.
Pieter Biewenga
Waardering
Tydens sy bediening in Angola het Biewenga hom as hardwerkende predikant bewys. Soms het hy uit eie sak bydraes ten bate van die sending gemaak, terwyl hy ook as boukontrakteur, messelaar en timmerman opgetree het. Hy het in uiters moeilike omstandighede gewerk in streke wat besmet was met malaria, roofdiere en slange. Sy vervoer was die ossewa, os- of muilkar, of 'n hangmat deur inboorlinge gedra, maar hy het dikwels maande aaneen te voet sy pastorale versorging gedoen.
D.J. Coetsee
Persoonlike lewe
Op 17 April 1943 trou hy met Daphne Robertson, ’n onderwyseres aan die Hoërskool Helpmekaar.
Anajo
Die groep se tweede ateljeealbum, Hallo, wer kennt hier eigentlich wen? (Afrikaans: Hallo, wie ken hier eintlik wie?), is op 9 Februarie 2007 deur Tapete Records vrygestel. In aanloop tot die vrystelling het hulle 'n EP, Spätsommersonne (Afrikaans: Laatsomerson) vrygestel wat drie nuwe bane en twee regstreekse opnames bevat het. Die eerste enkelsnit van die nuwe album was "Wenn Du Nur Wüsstest" (Afrikaans: As jy net geweet het) wat saam met die sangeres Suzie Kerstgens van die Duitse groep Klee opgeneem is.
Greta Thunberg
Aktivisme
In 'n ope brief, het Thunberg saam met Adélaïde Charlier en Anuna De Wever op 1 Desember 2019, het hulle aangekondig dat verdere stappe gedoen sal word om politici te oortuig om te reageer op die duidelike vrae uit die wetenskaplike wêreld.
George H. Reed
George H. Reed (27 November 1866 – 6 November 1952) was 'n Amerikaanse akteur. Hy was bekend vir sy rolle in die rolprente Huckleberry Finn (1920), The Jungle Goddess (1922), The Isle of Hope (1925), en The River of Romance (1929).
Asiatiese patrys
Die Asiatiese patrys (Alectoris chukar) is 'n uitheemse voël wat wild geword het op Robbeneiland na vrylating. Die populasie is ongeveer 300 groot. Die voël is 32 – 34 cm groot en weeg 380 - 580 gram. In Engels staan die voël bekend as Chukar Partridge.
1991
Die jaar 1991 was 'n gewone jaar wat volgens die Gregoriaanse kalender op 'n Dinsdag begin het. Dit was die 91ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Hugo du Plessis
Opleiding en loopbaan
Aan die PUK behaal Hugo du Plessis in 1923 die B.A.- en in 1942 die M.A.-graad in sosiale antropologie. Nadat hy in 1927 aan die Teologiese Skool in die kandidaatseksamen geslaag het, dien hy as sendingleraar van die volgende kerke: Pretoria (1928–1932), Pretoria-Oos (1932–1950) en Johannesburg-Noord (1950–1956). (Blykbaar was hy van 1928 tot 1956 sendeling te Siloam, maar net telkens as beroepene van 'n ander gemeente.)
Pieter Cloete
Lewe en werk
Pieter Lourens Cloete is op 18 Julie 1756 in Kaapstad gedoop. Hy is die seun van Hendrik Cloete (1725–1799), die eienaar van die plaas Constantia in die Kaap, en Hester Anna Lourens (1731–1794), dogter van Pieter Lourens, vanaf 1729 tot 1784 landdros van Stellenbosch. Hulle is afstammelinge van die vryburger Jacob Cloete wat in die tyd van Jan van Riebeeck na die Kaap gekom het. Die eerste eiendomsreg wat in die boeke van die landmeter-generaal in die argief van die Kaap voorkom, het betrekking op Jacob Cloete. Sy grond was aan die Liesbeeckrivier geleë en in 1659 het hy nog veertig akkers bygekry, wat daarop dui dat hy ’n bekwame boer was. Na die dood van sy vrou, by wie hy drie kinders gehad het, is hy terug na Europa maar keer gou weer terug en boer weer tot 1693, toe hy op sy plaas vermoor is. Pieter is die tweede oudste van elf kinders, nege seuns en twee dogters. Hy word ’n landmeter. Op 12 September 1779 is hy met Catharina Christina Scheller getroud, maar hulle het nie kinders nie. Hy is omstreeks 1789 oorlede. Na sy dood trou sy weduwee met Johannes Zorn van Kempen.
Pous Johannes XVII
Johannes XVII was die 140ste pous van die Rooms-Katolieke Kerk.
Diskografie van Charles Aznavour
Charles Aznavour het gedurende 'n loopbaan van meer as 70 jaar meer as 1,200 liedjies opgeneem in nege tale. Hy was (ten opsigte van homself en andere) die skrywer of mede-skrywer van meer as 'n 1,000 liedjies. Hy het reeds meer as 180 miljoen plate verkoop, en in meer as 80 rolprente verskyn.
Soria
Volgens 'n hofbesluit van die Soriaanse statevergadering, die Cortes, uit die jaar 1380 is die Joodse bevolking hul reg ontneem om hul eie strafsake te bereg. Daarnaas is 'n dekreet van wyle koning Hendrik II van Kastilië († 1379) bevestig waarvolgens Jode van loopbane in die koninklike administrasie en adellike huise uitgesluit was. Hierdie besluite het die grondslag vir die haatpreke van die aartsdiaken Ferran Martinez gevorm wat in 1391 tot bloedige anti-Joodse pogroms gelei het.
Pink Floyd
Pink Floyd was 'n Britse musiekgroep wat in 1965 in Londen gevorm is. Hulle het internasionale faam behaal met hul progressiewe en psigedeliese musiek en word onthou vir hul gebruik van filosofiese lirieke, klankeksperimente, uitgebreide komposisies en verstommende konsertoptredes wat van hulle een van die kommersieel suksesvolste en invloedrykste groepe in die geskiedenis van popmusiek gemaak het.
The Remains of the Day
Storielyn
Terwyl hulle saam gewerk het in die jare in aanloop tot die Tweede Wêreldoorlog, kon Stevens en mej. Kenton nie hul ware gevoelens teenoor mekaar erken nie. Hul gesprekke soos onthou deur Stevens wys 'n professionele vriendskap wat soms byna in die romanse omgesit is, maar dit was klaarblyklik 'n lyn wat hulle nie gewaag het om oor te steek nie. Stevens het in die besonder nooit besgegee nie, self toe mej. Kenton gepoog het om toenadering te soek.
Gordonia
Boerdery
Uitgebreide boerdery word op groot plase bedryf. Hoofsaaklik bestaan die veestapel uit skape (veral karakoele), maar beeste word wel aangetref. Op die Oranjerivier se oewers en eilande van die Boegoebergdam af tot by Augrabies ('n gebied van 280 km lank) vind intensiewe boerdery plaas. Die vernaamste besproeiingsgebiede is Kanoneiland, Keimoes en Kakamas. Lusern, lusernsaad, lemoene, koring, sorghum, grondbone, katoen, sagtevrugte, groentesaad, mielies, peulvrugte (erte, lensies, bone), druiwe, droë vrugte (sultanas, rosyne, perskes) en wyn word gelewer.
Nuwe aarde
Nuwe aarde is ’n uitdrukking wat in die Bybel gebruik word om die finale toestand van die verloste mensdom te beskryf. Dit kom voor in Jesaja 65:17 en 66:22, 2 Petrus 3:13 en Openbaring 21:1. Dit is een van die sentrale leerstellings van die Christelike eskatologie; in die geloofsbelydenis van Nicea word daarna verwys as "die toekomstige bedeling".
Never Let Me Go (roman)
Never Let Me Go is 'n distopiese roman deur Kazuo Ishiguro wat die eerste keer in 2005 gepubliseer is. Die roman speel af in 'n alternatiewe tydvak van die werklike twintigste eeu waarin mediese tegnologie meer gevorderd is, en waarin praktyke soos kloning en orgaanoorplanting van gekloonde skenkers na normale ontvangers algemeen in die Britse samelewing plaasvind. Die karakters wat sentraal tot hierdie storie staan is almal klone wat bedoel is om hulle organe te skenk aan normale mense, tot op die punt waar hulle sterf.
Marshall Reed
Marshall Reed (28 Mei 1917 – 15 April 1980) was 'n Amerikaanse akteur en vervaardiger. Hy was bekend vir sy rolle in die rolprente Angel and the Badman (1947), Mysterious Island (1951), Riding with Buffalo Bill (1954), en The Madmen of Mandoras (1963).
Amphilectus laxus
Die spons behoort tot die genus Amphilectus en tot die familie Esperiopsidae. Die wetenskaplike naam van die spesie is die eerste keer geldig gepubliseer in 1893 deur Lambe.
Danie Craven
Eerbewyse
Buiten die Cravenweek dra die Danie Craven-stadion asook die Danie Craven-rugbymuseum in Stellenbosch sy naam.
Sonkonjunksie
Sonkonjunksie kom voor wanneer 'n planeet of ander sonnestelsel aan die teenoorgestelde kant van die son is soos gesien vanaf die Aarde. Beskou vanaf die Aarde, sal die son dus tussen die Aarde en die voorwerp deurbeweeg. Kommunikasie met enige ruimtetuig tydens 'n sonkonjunksie word ernstig beïnvloed as gevolg van die son se versteurende uitwerking op radiosendings vanaf die ruimtetuig.
Oosseevloot
Skepe en duikbote benoem tot die vloot:
Anchesenamen
Latere lewe
Ná haar pa se dood en die kort bewind van Smenchkare en Neferneferoeaten (moontlik Nefertiti), het sy Toetankaten se vrou geword. Ná hul troue het hulle hul pa se god, Aten, verwerp, die aanbidding van Amoen (of Amen) en ander ou gode heringestel en hul name verander na Toetankamen en Anchesenamen om dié verandering te weerspieël. Hulle het vermoedelik twee doodgebore dogters gehad. Omdat sy Toetankamen se enigste vrou was, is dit heel waarskynlik dat die fetusse wat in Toetankamen se tombe ontdek is, dié van haar dogters is. Iewers in die negende jaar van sy bewind is Toetankamen skielik op sowat 18 oorlede. Anchesenamen, toe sowat 21, het alleen agtergebly sonder ’n erfgenaam.
Friedrich Martin Josef Welwitsch
Friedrich Martin Josef Welwitsch (5 Februarie 1806 – 20 Oktober 1872) was 'n Oostenrykse plantkundige en ontdekkingsreisiger. Hy het in 1860 die Welwitschia mirabilis plant van Angola en die huidige Namibië ontdek.
Hy is in Karintië gebore in 1807. Hy bekwaam hom as 'n medikus in Wenen in 1836 en verhuis na Portugal. Hier aanvaar hy die pos as kurator van die botaniese tuin Coimbra en Lissabon in 1839. In 1853 reis hy na Angola waar hy 'n uitstekende plantkundige versameling opbou en ook vir David Livingstone in 1854 ontmoet. Hy het sy reise volgehou tot in 1860 en verhuis in 1863 na Londen.
Plantaardige olie
Plantaardige olie in die kookkuns
Pekanneutolie kom uit die Mississippistroomgebied in die VSA en is besonder geskik vir die plaaslike kookkuns, dit wil sê enige soort rysgereg, wat saam met mielie bedien word.
Robert Anker
Lewensloop
Gedurende die tydperk van sy studie in Amsterdam waar Anker gewoon en gewerk het, het hy toneelstukke en gedigte en later ook romans, verhale, essays oor die letterkunde, kuns, en letterkunde vir die jeug geskryf. Sy werk is bekroon met die Libris Literatuur-prys, die F. Bordewijk-prys (beide prosa) en die Jan Campert- en Herman Gorter-prys (beide poësie). Anker was die redakteur van die tydskrif Tirade en het Nederlands gedoseer. Later was hy literêre kritikus by Het Parool en voltydse skrywer.
Pous Johannes XVIII
Pontifikaat
Pous Johannes XVIII is verkies deur die invloed van Johannes III Crescentius. Op die versoek van keiser Hendrik II rig hy die bisdom Bamberg op in Junie 1007. Hy het bemiddel in die stryd tussen Goslin, die ab van Fleury en die biskoppe van Sens en Orléans. Deur die patriarg van Konstantinopel is hy egter slegs erken as biskop van Rome. Dit lyk asof Johannes afgetree het, want hy sterf as monnik in die abdy van Sint Paulus buite die mure.
Hel
Verskillende sienings
In die Christendom is die hel die plek of toestand waarheen onboetvaardige sondaars gaan – óf met hul dood óf met die laaste oordeel. Die Nuwe Testament beskryf die hel dikwels as die "onblusbare vuur" of "ewige vuur". Op ander plekke word gepraat van ’n plek waar mense "sal huil en op hulle tande sal kners", van "lyding" en "benoudheid", "ewige verdoemenis" , "gloeiende vuur" en "veroordeel en verdelg". Openbaring praat van "die poel van vuur en swael" waar "die duiwel, die dier en die vals profeet dag en nag gepynig [sal] word tot in alle ewigheid".
In Islam is jahannam gevul met vuur, kookwater en verskeie ander martelings vir dié wat nie in Allah geglo en die sjaria (wette) gevolg het nie of die profete en boodskappers van Islam verwerp het.
Genius
Aard van die genius
By vroue is die genius die juno-gees genoem, wat onder verskeie titels vereer is:
Improvisasieteater
Improvisasie teater bestaan uit 'n verskeidenheid van style van improvisasie komedie, asook sommige nie-komiese teater vertonings. Dit word soms gebruik in rolprente en televisie, beide om karakters en teks te ontwikkel en soms as deel van die finale produk.
Moderne improvisasie
Rob Wittig en Mark C. Marino het 'n vorm van improv vir aanlyn-teater improvisasie ontwikkel, genaamd netprov. Dié vorm maak staat op sosiale media om gehore te betrek by die skepping van die dinamiese fiktiewe scenario's wat ontwikkel in die huidige tyd.
Struktuur en proses
Daar mag van improviseerders verwag word om 'n verskeidenheid rolle te vertolk sonder enige voorbereiding, hulle moet in staat wees om vinnig karakters te skep fisiek, met gebare, aksente, stemveranderinge of ander tegnieke soos vereis deur die situasie. Die improviseerder mag gevra word om 'n karakter te vertolk van 'n ander ouderdom of geslag. Karakter motiverings is 'n baie belangrike eienskap van suksesvolle improv tonele en improviseerderd moet daarom probeer om op te tree volgens die objektiewe wat hul glo hul karakter benodig.
Demi Lee Moore
Demi Lee se eerste liedjie by Coleske Artists, "Mis Eet Slaap Herhaal", is net voor die konsert uitgereik en was gou no. 1 op die Afrikaanse iTunes.
Improvisasieteater
Noemenswaardige bydraers tot die veld
In die laat 1990's,het Matt Besser, Amy Poehler, Ian Roberts, en Matt Walsh die stigter van die Upright Citizens Brigade Theatre in New York en later in Los Angeles, elk met 'n gepaardgaande improvisasie/skets komedie skool. In September 2011 het die UCB geopen en 'n derde teater in New York Stad se Oos-Dorp, bekend as UCBeast.
Uruk
Geskiedenis
Die oorspronklike stad Uruk was geleë suidwes van die antieke Eufraat, wat nou droog is. Die terrein Warka is tans noordoos van die moderne Eufraat. Dié verandering in ligging is teweeggebring deur ’n verskuiwing van die rivier die een of ander tyd in die geskiedenis, en dit kon bygedra het tot die agteruitgang van Uruk.
Uruk tot in die laat oudheid
thumb|220px|Die gedeeltelik herboude fasade en toegangstrap van die [[Ziggoerat#Die Groot Ziggoerat van Ur|Ziggoerat van Ur, wat oorspronklik in die Neo-Sumeriese tydperk, omstreeks 2100 v.C., deur Ur-Nammu laat bou is.]] Hoewel Uruk in die Vroegdinastiese Sumer ’n vooruitstrewende stad was, is dit eindelik deur die Akkadiese Ryk geannekseer en het dit agteruitgegaan. Later, in die Neo-Sumeriese tydperk, het die stad ’n heroplewing beleef as ’n groot ekonomiese en kulturele sentrum onder die soewereiniteit van Ur. Die Eanna-distrik is herstel as deel van ’n ambisieuse bouprogram, wat ’n nuwe tempel vir Inanna ingesluit het. Die tempel het ’n ziggoerat bevat: die "Huis van die Heelal" (wigskrif: E2.SAR.A), wat noordoos van die Eanna-ruïnes van die Uruk-tydperk gestaan het.
Wolf
Pels
Wolwe het ’n baie digte en donserige winterpels, met kort wol- en dekhare. Die meeste van die wolhare en gedeeltes van die dekhare verloor in die lentemaande en groei weer gedurende die herfsgety. Die langste hare groei op die rug, veral op die voorkruis en nek. Besondere lang hare is op die skouers te vinde en vorm ’n soort maanhaar by die boonste nekgedeelte. Dis wanghare is verleng en loop op klossies uit. Die ore word met kort haartjies bedek wat nouliks met die pelskleur ooreenstem. Kort, rekbare en digte hare kom op die ledemate voor, wat vanaf die elmboë tot op die hakskeensenings strek.
Trzeszczyna
Trzeszczyna (Duits: Heinrichsfelde, uitspraak: [tʂɛʂˈt​͡ʂɨna]) is 'n nedersetting in Gmina Łobez, binne die Distrik van Łobez, in die woiwodskap Wes-Pommere, in die noordweste van Pole. Dit lê sowat vyf kilometer noord van Łobez en 73 km noordoos van die plaaslike hoofstad Stettyn. Trzeszczyna is 'n deel van die sołectwo van Dalno. Die dorp het 'n bevolking van 40 mense.
William Wordsworth
Oorlede
23 April 1850
Romantiek
Godsdienstige oortuigings
Die jeugdige politieke radikalisme van Wordsworth, anders as dié van Coleridge, het hom nooit in opstand gebring teen sy godsdienstige opbrengs nie. Hy het op in 1812 opgemerk dat hy bereid was om sy bloed te vergiet vir die gevestigde Anglikaanse Kerk, wat weerspieël word in sy "Ecclesiastical Sketches" van 1822. Hierdie godsdienstige konserwatisme kan ook opgemerk word in "The Excursion" (1814), 'n lang gedig wat gedurende die negentiende eeu buitengewoon gewild geraak het; dit bevat drie sentrale karakters, die Wandelaar; die Eensame, wat die hoop en ellende van die Franse Rewolusie ervaar het; en die Pastoor, wat die laaste derde van die gedig oorheers.
Belangrikste werke
• * "Tintern Abbey (gedig) (ook bekend as ("Lines Composed A Few Miles above Tintern Abbey")
• Lyrical Ballads, with Other Poems (1800) (twyfelagtig)
• * "She Dwelt among the Untrodden Ways"
• * "Three years she grew"
• * "Resolution and Independence"
• * "Ode: Intimations of Immortality"
• The White Doe of Rylstone (1815)
Genre
Genre (// of //; vanuit Frans, genre //, "tipe" of "soort", vanuit Latyn: genus (stam gener-), Grieks: genos, γένος) is die term vir enige kategorie van letterkunde of ander kunsvorms en vermaak, bv. musiek, hetsy geskrewe of gesproke, mondelik of visueel, gegrond op 'n stel stilistiese kriteria. Genres word saamgestel deur konvensies wat met tyd verander soos nuwe genres uitgevind word en die oueres in onbruik verval. Werke val gereeld in veelvuldige genres deur die leen en herkombinering van die konvensies. Genre-teorie is 'n sytak van die kritiese teorie. Genre het afgeskop as 'n absolute klassifikasiestelsel vir Oud-Griekse literatuur. Poësie, prosa en opvoering het 'n spesifieke en berekende styl gehad wat verwant was aan die tema van die storie. Spraakpatrone vir komedie sou nie gepas wees vir tragedie nie, en selfs akteurs was beperk tot hulle genre met die veronderstelling dat 'n sekere tipe persoon beter sou wees daarin om 'n sekere tipe storie te vertel.
Genre lei aan die selfde gebreke as enige klassifikasiestelsel. Dit is bruikbaar solank onthou word dat dit 'n hulpmiddel is, wat hersien en nagesien moet word, en dat werke op hulle eie meriete geweeg moet word asook hulle plek binne die genre. Dit is al voorgestel dat genres met mense resoneer vanweë die familiariteit, die snelskrifkommunikasie asook die geneigdheid van genres om saam met openbare mores te skuif en die tydsgees te reflekteer. Hoewel die storievertellingsgenre na 'n mindere kunsvorm verplaas is omrede die wesenlike groot lenery uit die konvensies, het aanhang gegroei. Voorstaanders argumenteer dat die karakter van 'n effektiewe genrestuk in die variasie, herkombinering en evolusie van die kodes lê.
Bloemhofdam
Bloemhofdam is in 1970 voltooi en is 2 km stroomop van die dorp Bloemhof. Die Bloemhofdam-natuurreservaat lê langs die dam in die Noordwesprovinsie, terwyl die Sandveld-natuurreservaat langs die dam in die Vrystaat lê.
Die dam is 'n welbekende bestemming vir hengelaars op soek na karp en babers.